21.7.2023
RO
Jurnalul Oficial al Uniunii Europene
C 257/37
16.
constată că guvernanța interoperabilității este fragmentată, în special în țările descentralizate, ca urmare a caracterului voluntar al Cadrului european de interoperabilitate; subliniază rolul esențial al autorităților naționale competente și al autorităților locale și regionale „utilizatori precoce” în ceea ce privește sensibilizarea și promovarea transformării digitale în orașele și regiunile lor; 17. reiterează necesitatea de a reduce decalajele digitale și teritoriale; obiectivul Busolei digitale (7) ca 100 % din serviciile publice esențiale să fie furnizate online până în 2030 contribuie la atingerea acestui obiectiv; subliniază că asigurarea interoperabilității serviciilor publice în format digital și/sau online este extrem de importantă pentru toate localitățile și regiunile din Uniune, indiferent de poziția lor geografică, inclusiv pentru regiunile periferice, insulele îndepărtate și zonele montane.
Tehnologia poate garanta că aceste regiuni și localități pot depăși dezavantajele ce derivă din poziția lor periferică; subliniază necesitatea unei colaborări concrete și eficace cu regiunile insulare și periferice în ceea ce privește guvernanța tranziției interoperabile; 18. salută activitățile orașelor și regiunilor proactive care caută soluții și fac schimb de bune practici, lucrează ca „utilizatori precoce” și testează noi practici; salută activitatea mișcării „living-in.eu” (8), care reunește orașe și comunități în scopul promovării transformării digitale sau a inițiativei „Orașe inteligente, deschise și agile”, care a dezvoltat mecanisme minime de interoperabilitate ca instrumente universale pentru realizarea interoperabilității datelor, sistemelor și serviciilor între orașele și furnizorii din întreaga lume; subliniază că, pentru a realiza un mediu de interoperabilitate mai omogen și soluții de interoperabilitate utilizate pe scară largă, trebuie instituit un sistem de guvernanță la nivelul UE; 19.
constată că participarea la achiziții publice și licitații pentru noi sisteme sau pentru modernizarea celor existente va fi împovărătoare pentru autoritățile locale și regionale, în special din cauza lipsei de expertiză, finanțe și personal; 20. reiterează importanța critică a interoperabilității pentru reziliența digitală și independența strategică a UE: datorită faptului că există servicii și sisteme interconectate, o potențială pandemie digitală ca urmare a unui atac cibernetic major în punctul cel mai vulnerabil al rețelei trebuie prevenită prin utilizarea acelorași soluții sau a unor soluții similare la nivelul entităților interconectate.
În același timp, utilizarea soluțiilor cu sursă deschisă va reduce dependența de principalii furnizori de soluții software, mărind astfel independența strategică a UE; 21. recunoaște preocupările orașelor, ale localităților mai mici și ale regiunilor cu privire la noile sarcini conferite prin regulamentul propus și subliniază necesitatea absolută de a ține seama de interesele lor specifice; subliniază că este indispensabil ca reprezentanții CoR să facă parte integrantă din nivelul strategic al guvernanței interoperabilității; intenționează, prin participarea sa la Comitetul pentru Europa interoperabilă, să se asigure că preocupările locale și regionale sunt luate în considerare; 22. subliniază că este important ca autoritățile locale și regionale să obțină orientări concrete din partea Comitetului pentru Europa interoperabilă și a autorităților naționale competente cu privire la serviciile care fac obiectul evaluării interoperabilității; evidențiază că orice evaluare a interoperabilității ar trebui să fie precedată de o examinare prealabilă a aplicabilității transfrontaliere de către autoritățile naționale competente; 23. salută accentul pus de propunere pe soluțiile cu sursă deschisă și, de asemenea, pe participarea dezvoltatorilor de astfel de soluții la comunitatea Europei interoperabile.
Existența unei surse deschise ca parte esențială a soluțiilor de servicii la nivelul administrației locale/regionale va spori transparența, va reduce costurile, va promova securitatea cibernetică și va evita situațiile de dependență de furnizor, care ar putea avea drept consecință ca unele date care au fost deja colectate să nu fie disponibile atunci când se schimbă furnizorii de servicii; 24. sugerează ca portalul Europa interoperabilă – sau un portal cu caracteristici similare – să servească drept registru al tuturor serviciilor publice furnizate online în statele membre ale UE, grupate pe tipuri de serviciu și pe state membre.
Portalul poate deveni apoi un punct de plecare pentru orice cetățean care caută informații cu privire la modul de accesare online a acestor servicii publice.
Ar fi o modalitate eficientă de a pune în comun informațiile privind principalele servicii publice care urmează să fie furnizate online până în 2030; 25.
în fine, observă că propunerea respectă principiile subsidiarității și proporționalității.
Bruxelles, 24 mai 2023.
Președintele Comitetului European al Regiunilor Vasco ALVES CORDEIRO
(7) (8)
https://digital-strategy.
ec.europa.eu/en/policies/europes-digital-decade https://living-in.eu/